- Ընդհանրապես ծխախոտի դեմ պայքար արժե տանել, բայց միայն պատժողական մեթոդներով մոտեցումը բացարձակապես որեւէ արդյունք չի ունենալու։ Ավելին՝ նպաստելու է կոռուպցիոն ռիսկերի ավելացմանը, եւ նաեւ անհամաչափ է, որովհետեւ տուգանքի չափը 250 հազար դրամ է: Հաշվի առնենք, որ թմրամիջոց օգտագործելու համար վարչական պատասխանատվությունը նախատեսված է 100 հազար դրամ։ Նաեւ նման տարածական սահմանումը՝ հասարակական վայրեր, նույնիսկ այն երկրներում, որտեղ արդյունավետ պայքար են մղում ծխախոտի օգտագործման դեմ, այնտեղ միշտ առանձնացված տարածքներ կան ծխողների համար, որպեսզի մարդկանց համար մատչելի լինի նույն տարածքներից օգտվելը ռեստորանում, սրճարանում եւ այլն։ Բնականաբար, դա չի վերաբերվում խանութներին կամ օդանավակայաններին, որտեղ ծխելու համար հատկացված են տարածքներ։ Այսինքն, դա, մեր մոտեցմամբ, տարբեր առումներով պատժողական նշանակություն ունի։ Պատժողական մոտեցումը բացարձակապես չի հանգեցնելու խնդրի լուծմանը։